

VLADA REPUBLIKE HRVATSKE

Zagreb, 31. listopada 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o proračunskom okviru za razdoblje 2025. - 2027. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 23. stavka 1. Zakona o proračunu (Narodne novine br. 144/21), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_ 2024. donijela

**ODLUKU**

**o proračunskom okviru za razdoblje 2025. - 2027.**

**I**.

Ovom Odlukom određuje se proračunski okvir za razdoblje 2025. - 2027. kroz utvrđivanje visine rashoda koji se financiraju iz općih prihoda i primitaka, doprinosa i namjenskih primitaka po razdjelima organizacijske klasifikacije te visine manjka, odnosno viška izvanproračunskih korisnika državnog proračuna za razdoblje 2025. – 2027.

**II.**

Utvrđuje se visina rashoda koji se financiraju iz općih prihoda i primitaka, doprinosa i namjenskih primitaka po razdjelima organizacijske klasifikacije za razdoblje 2025. – 2027. u slijedećim iznosima:





**III.**

Utvrđuje se visina manjka, odnosno viška izvanproračunskih korisnika državnog proračuna za razdoblje 2025. – 2027. u slijedećim iznosima:



**IV.**

Zadužuju se sva nadležna ministarstva i druga nadležna tijela državne uprave da u okviru utvrđene visine rashoda iz točke II. ove Odluke, kao i izvanproračunski korisnici državnog proračuna da u visini utvrđene visine manjka/viška iz točke III. ove Odluke, prvenstveno osiguraju sredstva za pokriće preuzetih zakonskih i ugovornih obveza, dok se provedba ostalih aktivnosti mora prilagoditi raspoloživim sredstvima.

**V.**

Ova Odluka stupa na snagu danom donošenja.

Klasa:

Urbroj:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Odluka o proračunskom okviru za razdoblje 2025. - 2027. donosi se temeljem članka 23. Zakona o proračunu. Ovom se Odlukom utvrđuje visina rashoda koji se financiraju iz općih prihoda i primitaka, doprinosa i namjenskih primitaka po razdjelima organizacijske klasifikacije te visina manjka, odnosno viška izvanproračunskih korisnika državnog proračuna za razdoblje 2025. – 2027.

Kod utvrđivanja visine rashoda u ovoj Odluci uzete su u obzir odredbe revidiranog Okvira za ekonomsko upravljanje Europskom unijom koji je stupio na snagu 30. travnja 2024. godine kao i Tehnička informacija koju je Europska komisija dostavila Republici Hrvatskoj 21. lipnja 2024. Ona definira fiskalni cilj koji je potrebno ispuniti do 2028. godine te upućuje na fiskalnu prilagodbu u svrhu njegovog ostvarenja. Ovakvim postupanjem ojačava se fiskalna održivost te stvara temelj za uključiv i kvalitetan gospodarski rast.

U tom smislu, ova Odluka je sastavni dio procesa izrade Nacrta proračunskog plana Republike Hrvatske za 2025. godinu kao i Nacionalnog srednjoročnog fiskalno-strukturnog plana za razdoblje 2025.-2028 koji definiraju makro-fiskalni okvir te s njim povezane reforme i investicije u kratkom te srednjem roku. Svi spomenuti dokumenti ujedno čine i osnovu za pripremu državnog proračuna i financijskih planova izvanproračunskih korisnika državnog proračuna za razdoblje 2025. – 2027.

Rashodi utvrđeni ovom Odlukom povećavaju se u 2025. godini u odnosu na 2024. godinu za 2,3 milijarde eura. U okviru navedenog, najznačajnija povećanja odnose se na mirovine i mirovinska primanja, nastavak sanacije šteta od potresa, rashode za zaposlene, ulaganja u vodno gospodarstvo, energetsku infrastrukturu, modernizaciju vojske, željeznički sektor kao i izdvajanja za demografske mjere, unapređenje kvalitete stanovanja i prava iz sustava socijalne skrbi.

Napominjemo kako zbog statusnih promjena tijekom 2024. godine nije moguće usporediti visinu plana pojedinih korisnika za 2025. godinu sa 2024. godinom.

Rashodi utvrđeni za 2026. godinu u odnosu na 2025. godinu povećavaju se za 976,5 milijuna eura, dok se rashodi utvrđeni za 2027. godinu u odnosu na 2026. godinu smanjuju za 423,7 milijuna eura uslijed očekivanog završetka provedbe projekata sanacije štete od potresa te završetka projekata financiranih iz Mehanizma za oporavak i otpornost.

Nadalje, u Odluci je utvrđena visina manjka, odnosno viška izvanproračunskih korisnika državnog proračuna za razdoblje 2025.- 2027.

Ova Odluka čini osnovu za pripremu državnog proračuna i financijskih planova izvanproračunskih korisnika državnog proračuna za razdoblje 2025. – 2027. te se sva nadležna ministarstva, druga nadležna tijela državne uprave i izvanproračunski korisnici državnog proračuna zadužuju u okviru utvrđene visine rashoda iz točke II. ove Odluke, odnosno utvrđene visine manjka/viška iz točke III. ove Odluke prvenstveno osigurati sredstva za pokriće preuzetih zakonskih i ugovornih obveza, dok se provedba ostalih aktivnosti mora prilagoditi raspoloživim sredstvima.